Marrëveshja me Iranin dhe Siria
Shtetet e Bashkuara dhe Britania po punojnë për të përgatitur një tranzicion politik për të ndalur luftimet
Irani është përkrahësi kryesor i goditjeve ushtarake siriane ndaj kundërshtarëve të qeverisë dhe e ka bërë të qartë synimin për ta përdorur këtë ndikim në bisedimet e paqes të planifikuara për t’u mbajtur në Gjenevë. Zëvendës ministri i jashtëm iranian Hossein Amir-Abdollahian thotë se është e pamundur të përjashtosh Teheranin: Atëherë si ndikon marrëveshja e fundjavës për të kufizuar programin bërthamor të Iranit tek vullneti i tij për të bashkëpunuar për Sirinë? Sekretari Kerry thotë se vendimi i Iranit për “t’u ribashkuar me komunitetin e vendeve” është një hap i parë i rëndësishëm për të luajtur një rol më konstruktiv në rajon: Mbështetja e Teheranit për ushtrinë e Bashar al-Assadit ndihmon në ruajtjen e ndikimit të tij rajonal dhe furnizimin e grupit ushtarak islamik me bazë në Liban, Hezbollah duke çorientuar njëkohësisht armiqtë e vet kryesisht Suni, thotë ish-ambasadori amerikan Adam Ereli: Nga Gjeneva, zoti Kerry shkoi në Londër për bisedime me zotin Hague për mënyrën sesi kundërshtarët e Assadit mund të ndihmojnë për formimin e një qeverie kalimtare. Koalicioni kryesor i opozitës tha se do të merrte pjesë në këto bisedime, por ka hedhur poshtë çdo rol tjetër për presidentin Assad. Zëvendëskryeministri i qeverisë kalimtare të opozitës, Aiad Koudsi: Kjo nga ana tjetër ishte kundërshtuar nga qeveria e Damaskut e cila thotë se nuk do të vijë në bisedime që kanë si synim përmbysjen e presidentit. Profesori i Universitetit Amerikan, Akbar Ahmed: Zyrtarë amerikanë dhe rusë që po takohen sot në Gjenevë për t’u përgatitur për këto bisedime, po punojnë gjithashtu për të llogaritur koston humanitare të luftës, përfshirë nevojat e mbi dy milionë refugjatëve nga luftimet.